ACE บวกแรง! 4 วันพุ่ง 21% เก็งฯผลงานปีนี้โตเด่นต่อเนื่อง-แนะซื้อลุ้นทดสอบเป้า  3.40 บ.  
ACE บวกแรง! 4 วันพุ่ง 21% เก็งฯผลงานปีนี้โตเด่นต่อเนื่อง-แนะซื้อลุ้นทดสอบเป้า  3.40 บ.  
ACE บวกแรง! 4 วันพุ่ง 21% เก็งฯผลงานปีนี้โตเด่นต่อเนื่อง-แนะซื้อลุ้นทดสอบเป้า  3.40 บ.  
6 พ.ย. 2563

ผู้สื่อข่าวรายงานว่า บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE ณ เลา 15.27 น. อยู่ที่ระดับ 2.88 บาท บวก 0.16 บาท หรือ 5.88% ด้วยมูลค่าซื้อขาย 93.82 ล้านบาท ราคาหุ้นวิ่ง 4 วันติด โดยนับตั้งแต่หุ้นยืนที่ระดับ  2.38 บาท เมื่อวันที่ 2 พ.ย.63 วิ่งแล้ว 21%

โดยก่อนหน้านี้นายธนะชัย บัณฑิตวรภูมิ ประธานเจ้าหน้าที่บริหาร ACE เปิดเผยว่า ผลการดำเนินงานปี 2563 จะยังคงเติบโตต่อเนื่อง จากกลยุทธ์การพัฒนาโครงการใหม่และการควบรวมกิจการโรงไฟฟ้าที่จำหน่ายไฟฟ้าเข้าระบบแล้ว ซึ่งล่าสุดเข้าซื้อกิจการบริษัทดำเนินโครงการโรงไฟฟ้าชีวมวล 3 บริษัท กำลังการผลิตรวม 26.9 เมกะวัตต์ และมีสัญญาซื้อขายไฟฟ้ากับการไฟฟ้าส่วนภูมิภาค รวม 22.5 เมกะวัตต์ ซึ่งทั้ง 3 โครงการเปิดดำเนินการเชิงพาณิชย์ (COD) แล้ว ทำให้ ACE สามารถรับรู้รายได้ทันทีในไตรมาส 3/2563
โดยปัจจุบันกลุ่มบริษัทมีโรงงานไฟฟ้าชีวมวลที่ COD แล้วเพิ่มขึ้นเป็น 12 โครงการ กำลังการผลิตติดตั้งรวม 116 เมกะวัตต์ จากเดิม 9 โครงการ กำลังการผลิตติดตั้งรวม 89.1 เมกะวัตต์ ส่งผลให้กำลังการผลิตติดตั้งรวมทั้งหมดในมือเพิ่มขึ้นเป็น 239.91 เมกะวัตต์ นอกจากนี้ยังมีโครงการที่อยู่ระหว่างการพัฒนา อาทิ โครงการโรงไฟฟ้าเชื้อเพลิงขยะ (VSPP) จ.กระบี่ จะแล้วเสร็จในไตรมาส 1/2564 จะหนุนกำลังการผลิตไฟฟ้าเพิ่มขึ้นตามเป้าเป็น 421.37 เมกะวัตต์ ภายในปี 2564 และเพิ่มเป็น 1,000 เมกะวัตต์ ภายในปี 2567
 
บล.โกลเบล็ก
ACE
รับ 2.82 บาท / ต้าน 3.04-3.40 บาท / Cut loss 2.80 บาท
ราคาปิด 2.86 บาท
ปรับตัวขึ้น 3 วันติด โดยมี Volume สะสมเข้ามาต่อเนื่อง และ Slow Sto. ส่งสัญญาณซื้อหนุน หากผ่านต้าน 3.04 บาทได้ ลุ้นทดสอบเส้น EMA-200 ที่ 3.40 บาท
 
ETC
รับ 1.92 บาท / ต้าน 2.02-2.12 บาท / Cut loss 1.90 บาท
ราคาปิด 1.95 บาท
ดีดตัวขึ้นจากระดับ Bottom Zone พร้อม Volume เริ่มกระตุก และ MACD ส่งสัญญาณซื้อต่อเนื่อง คาดราคามีโอกาสขึ้นต่อ โดยมีแนวต้านบริเวณ 2.02-2.12 บาท